Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 822/11/8811	Trebišov, 2.1.2012
EEČ : 2-69-12-2012

U Z N E S E N I E

Trestná vec:	obvinený XXXXX  
Prečin:	pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 216 ods. 1  Tr. poriadku trestné stíhanie proti obv. ml. XXXXX, stíhanému za prečin pytliactva podľa § 310 ods. 1  Tr. Zákona, ktorého sa dopustil tak, že dňa 26.09.2011 v čase od 16.00 h do 17.00 h na vodnom toku rieky Ondava č. 1, revírne číslo 4-1650-1-1, v katastrálnom území obce XXXXX lovil bez  rybárskeho preukazu a povolenia na lov rýb za pomoci rybárskej siete o rozmeroch 4 x 4 m, ktorú mal napnutú na 4 ks laminátových palíc o dĺžke 2 metre, kde sa mu podarilo uloviť 4 ks kapra obyčajného o dĺžke po 20 cm a váhe po 0,5 kg a 4 ks pleskáča vysokého o dĺžke po 15 cm a váhe po 0,25 kg  v celkovej hodnote 18,60 €, kde následne bol prichytený políciou a ryby boli pustené späť do vody,   čím pre miestnu organizáciu Slovenského rybárskeho zväzu XXXXX škodu nespôsobil.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
14 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu  OO PZ Michaľany sp. zn. ORP-1252/MI-TV-2011 z 01.11.2011 bolo začaté trestné stíhanie a súčasne vznesené obvinenie ml. XXXXX za prečin pytliactva podľa § 310 ods. 1 Tr. zákona.

	Tento prečin mal obvinený spáchať tak, ako je uvedené vo výroku tohto uznesenia.

	Obvinený ml. XXXXX sa v priebehu skráteného vyšetrovania  ku skutku, ktorý je mu kladený za vinu v plnom rozsahu doznal. Zástupca miestnej organizácie SRZ XXXXX, XXXXX si neuplatňuje voči obvinenému uhradiť žiadnu škodu, nakoľko ulovené ryby boli pustené späť do vody, o čom svedčí aj samotná výpoveď poškodeného. 

	Obvinený ml. XXXXX zároveň po poučení podľa § 216 Tr. poriadku súhlasil s podmienečným zastavením trestného stíhania.

	Súčasne som v zmysle § 216 ods. 2 Tr. poriadku stanovil skúšobnú dobu obv. ml. XXXXX v trvaní 14 (štrnásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu páchateľa s prihliadnutím na jeho doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch
		   dní od jeho oznámenia na Okresnú prokuratúru v Trebišove.
		   Sťažnosť má odkladný účinok.

JUDr. Róbert Kuka
prokurátor